als_Latn dik_Latn sag_Latn
Klinë, 5 janar 2015 – Zv/kryeministri dhe ministri i Punëve të Jashtme të Kosovës, Hashim Thaçi përmes një postimi në Facebook i ka uruar besimtarët ortodoks me rastin e Krishtlindjes.
Ai po ashtu e ka publikuar edhe një fotografi nga festimi i vitit të kaluar të Krishtlindjes ortodokse në Klinë.
Lexojeni postimi e plotë të Hashim Thaçit:
Uroj të gjithë bashkëqytetarët e komunitetit ortodoks që festojnë me kalendarin julian: për shumë mot gëzuar Krishtlindjen! Njëherësh, urimet shkojnë edhe për pjesëtarët e institucioneve ndërkombëtare që punojnë në Kosovë dhe që e festojnë këtë ditë. Shpresoj që pragu i kësaj feste t’ju gjej të gjithëve të me shëndet, lumturi e begati në ngrohtësinë e familjeve tuaja. Kjo festë simbolizon vlerat më të larta të solidaritetit, harmonisë, dashurisë dhe paqes ndërmjet njerëzve prandaj besoj se kremtimi i Krishtlindjes na ofron një mundësi të mirë për të rritur mirëkuptimin dhe solidaritetin tonë njerëzor. Dëshiroj që të uroj gjithashtu edhe bashkëkombësit shqiptarë ortodoksë të cilët sot festojnë Ditën e Ujit të Bekuar. (Foto: Gjatë festimit të Krishtlindjeve ortodokse të vitit të kaluar në Klinë.) HTH
als_Latn als_Latn als_Latn als_Latn